open-index/open-wikipedia-markdown huggingface dataset:
Kantapisteavaruus

Olkoon X topologinen avaruus ja x_0\in X. Paria (X,x_0) sanotaan **kantapisteavaruudeksi**. Siinä on siis yksi piste erityisasemassa. Kantapisteavaruus (X,x_0) on kutistuva. Kantapisteavaruuksia käytetään homotopiateoriassa.

## Lähteet
*
Puutarha (albumi)

**Puutarha** on suomalaisen laulajan Mikko Alatalon studioalbumi. Se julkaistiin vuonna 1993. 

## Kappaleet
# Mies pohjoisesta (3:44)
# Sydämen lyönnit (3:22)
# Puutarha (3:24)
# Ihminen on selviytyjä (3:10)
# Miestä väkevämpää (3:44)
# Kun mikään ei tunnu miltään (3:45)
# Ruotsinlaivalla (4:36)
# Kuudes ikkuna (3:42)
# Soitto se soi (2:45)
# Suruinen (3:52)
# Neekerin poika (3:12)
# Viha palaa loppuun (3:34)
# Kun kohtalo keinuttaa (2:58)
# Kauniit ja rohkeat (3:50)
# Kaipaan (3:07)
# Äiti yö (4:41)
Kutre Dulecha

**Kutre Dulecha** (s. 22. elokuuta 1978 Sidamo, Etiopia) on etiopialainen entinen maasto- ja keskimatkojen juoksija.

Dulecha voitti vuonna 1995 All-Africa Games -kisoissa pronssia 800 metrin juoksussa ja kultaa 1&nbsp;500 metrin juoksussa. Samana vuonna Göteborgin MM-kisoissa hän karsiutui 800 metrin alkuerissä ajalla 2.01,74 ja 1&nbsp;500 metrin välierissä ajalla 4.11,86. Kaksi vuotta myöhemmin hän sijoittui Pariisin sisäratojen MM-kisoissa 1&nbsp;500 metrillä yhdeksänneksi ajalla 4.09,76 ja Torinon maastojuoksun MM-kisoissa nuorten sarjassa kahdenneksikymmenenneksi. Myöhemmin samana vuonna hän juoksi uuden nuorten maailmanennätyksen 1&nbsp;500 metrillä ajalla 4.05,67 ja sijoittui Ateenan MM-kisoissa samalla matkalla yhdeksänneksi. Vuonna 1998 hän voitti MM-pronssia Marrakechin maastojuoksun MM-kisoissa lyhyellä matkalla ja juoksi toiseksi GP-finaalissa 1&nbsp;500 metrillä ajalla 4.04,72.

Dulecha sijoittui Maebashin sisäratojen MM-kisoissa 1999 kahdeksanneksi 1&nbsp;500 metrillä. Myöhemmin samana vuonna hän oli kahdestoista Belfastin maastojuoksun MM-kisoissa lyhyellä matkalla ja voitti MM-pronssia Sevillan MM-kisoissa 1&nbsp;500 metrillä ajalla 4.00,96. Seuraavana vuonna hän voitti Vilamouran maastojuoksun MM-kisoissa kultaa lyhyellä matkalla ja sijoittui Sydneyn olympialaisissa 1&nbsp;500 metrillä neljänneksi. Kauden lopussa hän oli GP-finaalissa toinen.

Dulecha juoksi Birminghamin sisäratojen MM-kisoissa 2003 yhdeksänneksi 1&nbsp;500 metrillä, mutta karsiutui myöhemmin samana vuonna Pariisin MM-kisoissa saman matkan välierissä. Budapestin sisäratojen MM-kisoissa 2004 hän voitti MM-kultaa 1&nbsp;500 metrillä. Samana vuonna Ateenan olympialaisissa hän karsiutui välierissä.

## Ennätykset
* 800 metrin juoksu: 1.59,37 (1999)
* 1 000 metrin juoksu: 2.37,82 (1999)
* 1 500 metrin juoksu: 3.58,43 (1998)
* Mailin juoksu: 4.39,04 (1997)
* 15 kilometrin maantiejuoksu: 50.28 (2005)
* Puolimaraton: 1.10.54 (2005)
* Maraton: 2.30.06 (2005)

## Lähteet
*
François-Jean de Chastellux

Markiisi **François-Jean de Beauvoir de Chastellux** (5. toukokuuta 1734 Pariisi – 24. lokakuuta 1788 Pariisi) oli ranskalainen kirjailija ja Ranskan akatemian jäsen. 

De Chastelleux oli hänen nimeään kantavan rykmentin eversti ja palveli Saksassa seitsenvuotisen sodan aikana 1756–1763. Hän oli myös seikkailijana mukana Yhdysvaltojen vapaussodassa 1780, ja siellä hän oli arvoltaan kenraalimajuri. Hän ystävystyi tällöin George Washingtonin kanssa.

Hän oli Voltairen ystävä, ja myös ensyklopedistit kuuluivat hänen ystäväpiiriinsä. Taistelukenttien melskeessä hän harrasti kirjallisuutta, ja hänet valittiin Ranskan akatemian jäseneksi vuonna 1775.

Hänen kirjallinen tuotantonsa käsitti muutamia seurapiirinäytelmiä, joita esitettiin eritoten Chevretten linnassa.

## Keskeiset teokset
* *Essai sur l'union de la poésie et de la musique* (1765). Réédition : Slatkine, Genève, 1970.
* *De la Félicité publique, ou Considérations sur le sort des hommes, dans les différentes époques de l'histoire* (1772). uusintapainos : Publications de la Sorbonne, Paris, 1989. 
* *Iphigénie en Aulide, opéra* (1773)
* *Éloge de M. [[Claude-Adrien Helvétius]]* (1774)
* *Voyages de M. le Marquis de Chastellux dans l'Amérique septentrionale, dans les années 1780, 1781 et 1782* (1786). Uusintapainos: Tallandier, Paris 1980.

## Aiheesta muualla
* Ranskan akatemian elämäkertatiedot 
* Näytelmät ja niiden esitykset CÉSAR-sivuilla
Maurice V. Wilkes

**Maurice Vincent Wilkes** (26. kesäkuuta 1913 Dudley – 29. marraskuuta 2010 Cambridge) oli brittiläinen tietojenkäsittelytieteilijä. Hänet tunnetaan parhaiten EDSAC:n kehittäjänä. Hänelle myönnettiin vuonna 1967 Turing-palkinto.

Wilkes keksi suunnitteluperiaatteen, jota hän kutsui mikro-ohjelmoinniksi: periaatetta hyödynnettiin muun muassa menestyksekkäässä IBM S/360:ssä.

Wilkes syntyi Dudleyn kaupungissa, Staffordshiressa Länsi-Midlandsin alueella. Hän opiskeli ja myöhemmin itse työskenteli Cambridgen yliopistossa. Hän oli Royal Societyn jäsenenä vuodesta 1956. Hänet valittiin Yhdysvaltain kansallisen tiedeakatemian jäseneksi vuonna 1980.

Wilkes asui Englannissa. Wilkes kuoli 97-vuotiaana marraskuussa 2010.

## Lähteet

## Aiheesta muualla
* 
* Time-sharing computer systems Archive.org-palvelussa
Michael McDonald (yleisurheilija)

**Michael McDonald** (s. 17. maaliskuuta 1975) on jamaikalainen 400 metrin juoksija.

McDonald voitti 1994 Lissabonin nuorten MM-kisoissa kultaa 400 metrillä ajalla 45,83. Hän oli samoissa kisoissa mukana Jamaikan joukkueessa, joka voitti hopeaa 4 × 400 metrin viestijuoksussa. Seuraavana vuonna hän kilpaili Göteborgin MM-kisoissa pitkässä viestissä, jossa Jamaika voitti MM-hopeaa. Atlantan olympialaisissa 1996 McDonald karsiutui 400 metrin henkilökohtaisessa kisassa välierissä ajalla 45,48, mutta oli mukana samoissa kisoissa voittamassa olympiapronssia viestissä. Seuraavana vuonna hän oli Pariisin sisäratojen MM-kisoissa viestihopeaa voittaneessa joukkueessa. Myöhemmin samana vuonna Ateenan ulkoratojen MM-kisoissa hän karsiutui 400 metrin välierissä, mutta oli mukana Jamaikan joukkueessa, joka sai pitkästä viestistä MM-hopeaa. Alun perin joukkue sijoittui kolmanneksi, mutta Antonio Pettigrew'n tunnustettua dopinginkäytön ja Yhdysvaltain joukkueen hylkäyksen jälkeen joukkue nousi yhden sijan ylöspäin.

McDonald oli 1998 Kansainyhteisön kisoissa mukana voittamassa pitkää viestiä. Saman vuoden yleisurheilun maailmancupissa hän juoksi 400 metrillä kahdeksanneksi sekä oli mukana viestijoukkueessa, joka sijoittui kolmanneksi. Seuraavana vuonna hän oli voittamassa viestikultaa Pan-Amerikan kisoissa. Sevillan MM-kisoissa 1999 McDonald karsiutui henkilökohtaisessa kilpailussa toisissa alkuerissä, mutta 4&nbsp;×&nbsp;400 metrin viestissä oli mukana voittamassa MM-hopeaa. Jälleen mitali kirkastui Yhdysvaltain joukkueen hylkäyksen jälkeen. Sydneyn olympialaisissa 2000 McDonald juoksi 4×400 metrin viestissä alkuerissä. Loppukilpailussa toisella kokoonpanolla juossut joukkue sijoittui alun perin kolmanneksi, mutta nousi vuonna 2012 Pettigrew'n dopingtapauksen jälkeen toiseksi. Lissabonin sisäratojen MM-kisoissa 2001 McDonald oli Jamaikan viestipronssia voittaneessa joukkueessa. Budapestin sisäratojen MM-kisoissa 2004 hän oli mukana voittamassa viestissä MM-kultaa.

McDonaldin sisko Beverly McDonald on myös pikajuoksija ja olympiamitalisti.

## Henkilökohtaiset ennätykset
:Lähde: IAAF
* 200 metrin juoksu: 21,08 (1996)
* 400 metrin juoksu: 44,64 (1996)

## Lähteet
Ludvig Suuri

**Ludvig Suuri** voi tarkoittaa seuraavia hallitsijoita:

*Ludvig I, Unkarin kuningas vuosina 1342–1382 ja Puolan vuodesta 1370
*Ludvig XIV, Ranskan kuningas vuosina 1643–1715
Larry Haines

**Larry Haines** (3. elokuuta 1918 &ndash; 17. heinäkuuta 2008) oli yhdysvaltalainen näyttelijä. Hänet muistetaan parhaiten televisiosarjasta *Search for Tomorrow*, jossa hän esitti Stu Bergmanin roolin vuosina 1951–1986.

Haines syntyi Mount Vernonissa, New Yorkissa, ja loi monipuolisen uran, jonka aikana hän ennätti esiintyä myös televisiossa, radiossa ja näyttämöllä. Hänet palkittiin kahdella Emmy-palkinnolla vuosina 1976 ja 1981.

Haines oli kahdesti ehdolla Tony-palkinnon saajaksi vuosina 1966 ja 1969.

## Aiheesta muualla
*
James Pritchett

**James Pritchett** (27. lokakuuta 1922 – 15. maaliskuuta 2011) oli yhdysvaltalainen näyttelijä. Hänen tunnetuin roolinsa oli Dr. Matt Powers televisiosarjassa *[[The Doctors]]* vuosina 1963–1982. 

Pritchett voitti Emmy-palkinnon vuonna 1978; hän oli ollut jo aiemmin ehdolla edellisvuonna 1977.

Pritchett on kotoisin Pohjois-Carolinan osavaltiosta. Hän meni vuonna 1958 naimisiin Cynthia Arnoldin kanssa, ja pariskunnalle syntyi kolme yhteistä lasta.

## Lähteet

## Aiheesta muualla
*
Kyssäkurki

**Kyssäkurki** (*Psophia crepitans*) kuuluu kyssäkurkien sukuun perunkyssäkurjen ja brasiliankyssäkurjen kanssa. Nämä kolme lajia elävät kaikki vain Amazonin sademetsässä.

Kyssäkurki esiintyy luonnossa Amazonjoen pohjoispuolella; Ecuadorissa, Kolumbiassa, Venezuelassa, Brasiliassa ja Koillis-Perussa.

Kyssäkurki on tanakka lintu, jolla on pitkä kaula sekä jalat ja lyhyt keltainen nokka. Kyssäkurki on 48–56&nbsp;cm pitkä ja painaa 1,3&nbsp;kg. Höyhenpeite on pääosin musta, mutta selkäosa on harmaa.

Kyssäkurjet ovat seurallisia metsälintuja, jotka pesivät onttoihin puihin. Ne munivat 3–4 valkoista munaa, joita hautovat vuorollaan kaikki parven linnut. Pesintäaikana parveen kuuluu yleensä 5 lintua, mutta pesimäajan ulkopuolella parvi voi kasvaa yli 50 yksilöön.

Kyssäkurkien ravintona on hyönteiset ja hedelmät, joita ne poimivat maasta. Kyssäkurjet ovat huonoja lentäjiä ja juoksevat mieluummin lentämisen sijasta.

## Lähteet
Luettelo suomalaisista yrityksistä henkilöstön mukaan

Tällä sivulla luetellaan Suomen suurimpia yrityksiä henkilöstön määrän mukaan järjestettynä.

## 2021

## 2006

## 1913

## Katso myös
* Luettelo suomalaisista yrityksistä liikevaihdon mukaan

## Lähteet
* 100 suurinta työllistäjää (Talouselämä) 
* Talouselämän selvitys: Nämä ovat Suomen 100 suurinta työllistäjää – kärkipäässä uusi yllättäjä | Talouselämä (talouselama.fi)

### Viitteet

## Aiheesta muualla
*Kauppalehti, 2000 eniten työllistävää yritystä Suomessa.
Öljyntorjunta-alus

**Öljyntorjunta-alus** on öljyn torjuntaan rakennettu tai muutettu vene tai laiva, joka on varustettu öljyntorjuntalaitteistolla. Aluksella voidaan torjua kokonaan tai osittain vesistössä tapahtuneen öljyonnettomuuden tai pienemmän -päästön vahinkoja.

## Suomen öljyntorjunta-alukset

Suomen valtiolla on yhteensä 19 öljyntorjunta-alusta joiden hallinta ja operointi jakaantuu pääsääntöisesti merivoimien, Meritaito Oy:n ja rajavartiolaitoksen, kesken. Osa kalustosta on niin sanottuja monitoimialuksia, joita käytetään pääsääntöisesti muuhun tarkoitukseen kuin öljyntorjuntaan.

Öljyntorjuntavalmiudessa ovat heti kaikki rajavartiolaitoksen liikenteessä olevat monitoimialukset, neljän tunnin lähtövalmiudessa merivoimien päivystysvuorossa oleva öljyntorjunta-alus, sekä Meritaidon aluksista kolme on aina kuuden tunnin lähtövalmiudessa joka päivä klo 8-16 välisenä aikana.

Uudenkaupungin Työvene Oy:n toimitti Suomelle uuden monitoimialuksen 2011. Öta Louhi paransi oleellisesti talvitorjunta operointia. Hankinnan hinta oli 48 miljoonaa euroa.
Hylje peruskorjattiin ja päivitettiin vuonna 2015, jolloin aluksen öljynkeräyskalusto uusittiin ja aluksen pidennyksen johdosta öljynkeräyskapasitettia saatiin nostettua.

Suomen ympäristökeskus julkaisi joulukuussa 2007 *Öljyntorjuntavalmius merellä* -työryhmän loppuraportin, jossa vaaditaan Suomenlahdelle lisää öljyä avomereltä kerääviä öljyntorjunta-aluksia, jotka voivat liikkua myös vaikeissa jääoloissa.

## Katso myös
*Öljyntorjunta-alus Hylje
*Öljyntorjunta-alus Halli
*Väyläalus Letto
*Väyläalus Linja
*Öljyntorjunta-alus Louhi
*Vartiolaiva Merikarhu
*Väyläalus Oili I
*Väyläalus Oili II
*Väyläalus Oili III
*Väyläalus Oili IV
*Väyläalus Sektori
*Väyläalus Seili
*Öljyntorjunta-alus Svärtan
*Vartiolaiva Tavi
*Öljyntorjunta-alus Tursas
*Öljyntorjunta-alus Uisko

## Lähteet

## Aiheesta muualla

*Öljy- ja kemikaalivahinkojen torjunta merialueilla (www.ymparisto.fi)
*Akerin uutinen viron aluksesta
* Suomen öljyntorjuntavalmius puutteellinen YLE 31.10.2007
*Valtion varustamoliikelaitos 
*Valtion öljyntorjunta-alukset
*Ympäristöliiton kooste öljyonnettomuudesta 
*Uudenkaupungin Työvene Oy:n öljyntorjunta-alukset
*Monitoimialus nostaa merkittävästi Suomen öljyntorjuntavalmiutta
*EVA-316 – Historia ja ongelmat
*Ruotsin öljyntorjunta-alukset 
*Ruotsin monitoimialukset 
*Suomen tuki viron onnettomuudelle 2006
*Hylje ja Seili keräämässä öljyä Virossa 2006
*Meritaito Oy:n öljyntorjuntakalusto
Kate Havnevik

**Kate Havnevik** on norjalainen laulaja ja lauluntekijä Oslosta.

## Ura
Havnevik alkoi 14-vuotiaana soittaa punkyhtyeessä, joka esiintyi Oslon laittomassa Blitz-klubissa. 19-vuotiaana hän muutti isänsä kotimaahan Englantiin opiskelemaan musiikkia ja säveltämistä Liverpoolissa, kunnes muutti Lontooseen. Siellä hän valmisteli tulevaa albumiaan apunaan monia tuottajia mukaan lukien Marius De Vires, Lamb-yhtyeen basisti Jon Thorne ja Guy Sigsworth, joka aiemmin oli työskennellyt mm. Björkin, Imogen Heapin, Madonnan ja Britney Spearsin kanssa. 

Sigsworthin kanssa Havnevik teki kappaleita Melankton-esikoisalbumilleen. Melankton tarkoittaa *mustaa ruusua*. Nimen idean hän sai sen tekemisvaiheessa lukemastaan kirjasta, jossa oli samanniminen hahmo. Albumi julkaistiin Norjassa huhtikuussa 2006, Isossa-Britanniassa lokakuussa 2006 ja Yhdysvalloissa maaliskuussa 2007, jolloin se myös pääsi myyntiin Applen iTunes-verkkomusiikkikauppaan. Havnevikin kappaleita on ollut mukana myös sarjoissa Greyn Anatomia sekä O.C..

Soolouransa lisäksi Havnevik laulaa Röyksopp-yhtyeen naissolistiosuudet yhdessä Karin Dreijer Anderssonin kanssa. Sen lisäksi hän tekee kappaleita muille yhtyeille, ja lauloi taustaosuudet Britney Spearsin singlellä Someday (I will Understand), jonka Guy Sigsworth tuotti.

## Aiheesta muualla
*Viralliset sivut
*Havnevik MySpacessa
*epäviralliset sivusto
Bilecikin maakunta

**Bilecikin maakunta** on maakunta Turkissa. Maakunnan pääkaupunki on Bilecik. Vuoden 2015 lopussa arvioitu väkiluku oli 212&nbsp;361.

## Piirikunnat
Maakunta on jaettu 8 piirikuntaan.

*Bilecik
*Bozüyük
*Gölpazarı
*İnhisar
*Osmaneli
*Pazaryeri
*Söğüt
*Yenipazar

## Lähteet

## Aiheesta muualla
Poikavuodet

**Poikavuodet** on suomalaisen Kolmas Nainen -rockyhtyeen ensimmäinen kokoelmalevy. Se julkaistiin vuonna 1988.

## Kappaleet
#
#
#
#
#
#
#
#
#
#
#
#
#
#

## Kokoonpano
* Sakari Pesola – kitara
* Pauli Hanhiniemi – laulu
* Timo Löyvä – kitara
* Raimo Valkama – basso
* Pasi Kallioniemi – rummut
Kultahippuja

**Kultahippuja (Studio • Live • Remix '88-'93)** on Kolmannen Naisen kokoelma-albumi, joka julkaistiin vuonna 1993. Se ylsi Suomen virallisen listan sijalle 9 ja pysyi listalla yhteensä 8 viikkoa.

Albumia on myyty vajaa 40 000 kappaletta. Se myi ilmestymisvuotenaan kultaa.

## Kappaleet
#(single, 1993)
#(*[[Hyvää ja kaunista]]*, 1990)
#(*[[Tiheän sisään]]*, 1992)
#(*[[Hikiset siivut|Hikiset siivu]]*t, 1989)
#(*[[Elämän tarkoitus (albumi)|Elämän tarkoitus]]*, 1991)
# (*Hikiset siivut*, 1989)
#(*Hyvää ja kaunista*, 1990)
#(*Hyvää ja kaunista*, 1990)
#(*Elämän tarkoitus*, 1991)
#(*[[Ajatuskatkoja EP]]* ja *Tiheän sisään*, 1992)
#(*Tiheän sisään*, 1992)
#(*Hikiset siivut*, 1989)
#(*Elämän tarkoitus*, 1991)

;Akustinen Live – Nuutti, Lahti, kesä -93
#(single, 1988 ja *Hikiset siivut*, 1989)
#(*Hyvää ja kaunista*, 1990)
#(single, 1988 ja *Hikiset siivut*, 1989)

;Sähköinen Live – Tavastia, Helsinki, syksyt -91 ja -92
#(*Elämän tarkoitus*, 1991)
#(*Hyvää ja kaunista*, 1990)
#(*Tiheän sisään*, 1992)
#(*Elämän tarkoitus*, 1991)
#(*Elämän tarkoitus*, 1991)

#(single, 1988 ja *Hikiset siivut*, 1989)

## Kokoonpano
* Sakari Pesola – kitara
* Pauli Hanhiniemi – laulu
* Timo Kivikangas – kitara
* Timo Löyvä – kitara (kappaleet 4, 6 ja 12)
* Raimo Valkama – basso
* Pasi Kallioniemi – rummut

### Vierailevat muusikot
* Raakel Honkanen – viulu (kappaleet 1, 8 ja 21)
* Terhi Myöhänen – viulu (kappaleet 1, 8)
* Seija Puurunen – alttoviulu (kappaleet 1, 8, 11 ja 21)
* Ulla Kupiainen – sello (kappaleet 1, 8, 11 ja 21)

## Lähteet
Palladion

**Palladion** (, ) oli muinainen veistos, jonka on useimmiten kuvattu olleen pieni ja puusta tehty. Se esitti seisovaa Pallas Athenea, joka piti keihästä kädessään. Patsaan uskottiin toimivan kaupungin suojelijana ja estävän vihollisen tunkeutumisen sinne.

## Myytti

Kreikkalaisessa mytologiassa kerrotaan, kuinka Ilos, perustettuaan Troijan kaupungin, rukoili Zeusta antamaan hänelle merkin. Hän löysi puisen Pallas Athenen patsaan telttansa edestä. Tarinan mukaan patsaan olisi tehnyt Pallas Athene ja asettanut sen Zeuksen viereen, mutta Zeus olisi heittänyt sen maahan Ate mukanaan Elektran haettua turvaa sen juurelta. Troija pysyi valtaamattomana niin kauan kuin patsas oli siellä.

Myöhemmin Odysseus ja Diomedes varastivat patsaan Troijan sodan aikana, mikä teki Troijan valtauksen mahdolliseksi. Nämä antoivat patsaan Demofonin huostaan, ja tämä toi sen mukanaan Ateenaan. Ateenassa Palladioniin liittyi samanniminen pyhäkkö Palladion.

Roomalaisessa versiossa patsasta ei varastettu Troijasta ennen sen valtausta, vaan Aeneas vei sen kaupungin kukistuttua mukanaan Italiaan. Siellä se asetettiin Roomassa Vestan temppeliin.

## Lähteet
Kiirastuli (runokokoelma)

**Kiirastuli** on runoilija Yrjö Jylhän tunnetuin runokokoelma. Se julkaistiin välirauhan aikana vuonna 1941. Runot käsittelevät inhimillisyyttä sodan kauheuksien keskellä, sotaa edeltävää ja sodanjälkeistä aikaa. Jylhä oli mukana talvisodassa komppanianpäällikkönä Taipaleen lohkolla, ja runoilijan omat kokemukset näkyvät runoissa. Vuonna 1951 julkaistiin lyhennetty ja Erkki Tantun kuvittama painos.

* 
* 

Kokoelman tunnettuja runoja ovat muun muassa jouluruno *Pyhä yö*, joka on alluusio jouluevankeliumista. Kirvesmies Joosepille ja tämän vaimolle Marjatalle syntyy jouluna poikalapsi, ja Jooseppi muiden sotilaiden kanssa rintamalla hiljentyy joulua viettämään:

Paljon lainattu runo on *Kaivo*, jossa haavoittunut sotilas vaikeroi ja pyytää vettä. Toveri lähtee luotisateeseen kaivoa kohti, mutta kuolee matkalla. Runon lopuksi haavoittuneen sanat toistuvat vielä kerran:

Inhimillisyyttä käsittelevä *Kohtaus metsässä* kertoo toisiaan tähtäävien vihollissotilaiden kohtaamisesta metsässä. 

## Lähteet

## Kirjallisuutta

*
Aleksandr Usov

**Aleksandr Usov** (, s. 2. maaliskuuta 1976) on venäläinen entinen 400 metrin juoksija.

Usov voitti 2003 Venäjän sisäratojen mestaruuden 400 metrillä. Seuraavana vuonna hän oli Budapestin sisäratojen MM-kisoissa mukana Venäjän joukkueessa, joka voitti 4 x 400 metrin viestijuoksussa MM-hopeaa.

## Ennätykset
* 400 metrin juoksu: 46,28 (2003)

## Lähteet
Ernie Wise

**Ernie Wise** OBE (syntymänimeltään **Ernest Wiseman**, 27. marraskuuta 1925 – 21. maaliskuuta 1999) oli brittiläinen koomikko, joka muodosti yhdessä Eric Morecamben kanssa komediaduon Morecambe & Wise.

Wisen oikea nimi oli Ernest Wiseman, mutta hän muutti sen lähteäkseen showbisnekseen, johon hän pääsikin nuoressä iässä esiintyessään laulajana musiikkihallissa. Hän syntyi Leedsissä, Yorkshiressa. Hänen isänsä Harry, junarataportieeri, oli myös laulaja ja he esiintyivät yhdessä nimellä *Bert Carson and his Little Wonder* ("Bert Carson ja hänen pikkuihmeensä"). 1939 hän esiintyi brittikoomikko Arthur Askeyn kanssa tämän *Bandwagon*-ohjelmassa.

Ernie yhdisti voimansa Eric Morecamben kanssa vuonna 1941, ja heistä tuli yksi suurimmista komediaduoista koskaan. He saivat nimeä radiossa ja siirtyivät televisioon vuonna 1955. Yli kahdenkymmenen vuoden ajan heillä oli säännöllisiä sarjoja ITV:n ja BBC:n kanssa. Heidän tavaramerkkinsä oli tapa jolla he kutsuivat julkimoita ohjelmaansa vain tehdäkseen heistä pilaa.

Seuraten Ericin kuolemaa sydänkohtauksesta 1984, Ernie vietti paljon aikaansa Floridassa ja teki vain satunnaisia esiintymisiä, yleensä muistellen edesmennyttä kumppaniaan, vaikka hän esiintyikin säännöllisesti osanottajana ITV:n versiossa suositusta visailuohjelmasta *[[What's My Line?]]*

Britanniassa Ernie asui luksusasunnossa Thamesjoen törmällä Maidenheadissä, Berkshiressa. Hän sai lievän halvauksen joulukuussa 1993, jota seurasi toinen elokuussa 1995. Ernie ilmoitti virallisesti jäävänsä eläkkeelle showbisneksestä kuntonsa heiketessä 70. syntymäpäivänään.

Ernie Wise kuoli sydänkohtaukseen sairaalassa Buckinghamshiressa 73-vuotiaana, lukuisien terveysongelmien seurauksena. Hän kuoli ennen vaimoaan, jonka oli nainut tammikuussa 1953. He eivät saaneet lapsia.

## Mainostyö ja esiintymiset

* Ernie Wise teki Britannian ensimmäisen matkapuhelinsoiton 1. tammikuuta, 1985 Vodafonen pääkonttorista Newburyssa, Berkshiressa.
* Hänen vuoden 1992 joulusinglensä oli suositeltuna musiikkilehti Music Weekissä.

## Omaelämäkerrat

* *Eric and Ernie* (1973)
* *Still on my Way to Hollywood* (1990)

## Aiheesta muualla
*The Morecambe & Wise Tribute Site 
*Eric And Ern - Keeping The Magic Alive  **Book, Film, TV Reviews, Interviews**
Virginia Davis

**Virginia Davis** (31. joulukuuta 1918 Kansas City, Missouri, Yhdysvallat – 15. elokuuta 2009 Corona, Kalifornia) oli yhdysvaltalainen näyttelijä. Hän tuli tunnetuksi etenkin mykkäelokuvan lapsitähtenä.

Hänen tunnetuimmat elokuvansa ovat Walt Disneyn tuottamat Alice-lyhytelokuvat. Elokuvissa Alice-niminen tyttö liikkuu mustavalkoisessa piirrosmaailmassa. Alice-elokuvat olivatkin ensimmäisiä Walt Disneyn tuottamia elokuvia. Virginia Davis valittiin yhdeksi Disney Legends -arvonimen haltijaksi. Aikuisena Davisista tuli tanssija. 

## Filmografia
* *Alice's Wonderland* (1923) .... Alice
* *Alice's Day at the Sea* (1924) .... Alice
* *Alice's Spooky Adventure* (1924) .... Alice
* *Alice's Wild West Show* (1924) .... Alice
* *Alice's Fishy Story* (1924) .... Alice
* *Alice and the Dog Catcher* (1924) .... Alice
* *Alice the Peacemaker* (1924) .... Alice
* *Alice Gets in Dutch* (1924) .... Alice
* *Alice Hunting in Africa* (1924) .... Alice
* *Alice and the Three Bears* (1924) .... Alice
* *Alice the Piper* (1924) .... Alice
* *Alice Cans the Cannibals* (1925) .... Alice
* *Alice the Toreador* (1925) .... Alice
* *Alice Gets Stung* (1925) .... Alice
* *The Man from Red Gulch* (1925) .... Cissy
* *Alice in the Jungle* (1925) .... Alice
* *The Greater Glory* (1926) .... Resi
* *[[Hänen vaimonsa rikos]]* (1932) .... Mary Keaton lapsena

## Lähteet

## Aiheesta muualla
*
Glen Drover

**Glen Drover** (s. 25. toukokuuta 1969 Ottawa, Kanada) on kanadalainen kitaristi, joka tunnetaan urastaan Megadethin ja King Diamondin kanssa.

## Nuoruus
Glen aloitti kitaransoiton 10-vuotiaana, ja hänellä oli nuoruusvuosinaan useita yhtyeitä veljensä Shawn Droverin kanssa. Veljekset perustivat vuonna 1993 oman yhtyeensä Eidolonin, joka on julkaissut kahdeksan levytystä. Eidolonin ohella hän toimi myös Testament-yhtyeen kiertuemuusikkona ja kitaransoitonopettajana.

### Ura King Diamondin kanssa (1998-2000)
Glen on luonut lyhyen uran King Diamondin kanssa vuosina 1998-2000. Hän oli mukana yhdellä King Diamondin studioalbumilla, *[[House of God]]* (2000). Kiertueen jälkeen Drover erosi yhtyeestä jotta voisi keskittyä enemmän uraan Eidolonin kanssa.

### Megadeth (2004-2008)
Drover liittyi Megadethiin kitaristiksi vuonna 2004 yhtyeen palatessa esiintymislavoille. Glenin veli Shawn ihaili kovasti Megadethin tuotantoa jo nuorena ja Glen päätti kertoa Shawnin taidoista Megadethin keulakuvalle, Dave Mustainelle, joka järjesti Shawnin yhtyeeseen. Drover soitti Megadethissa vuoteen 2008, jolloin hänet korvasi Chris Broderick.

## Diskografia
### Eidolon
**Sacred Shrine* (1993)
**Zero Hour* (1996)
**Seven Spirits* (1997)
**Nightmare World* (2000)
**Hallowed Apparition* (2001)
**Coma Nation* (2002)
**Apostles of Deciance* (2003)
**The Paraller Otherworld* (2006)

### King Diamond
**[[House of God]]* (2000)

### Megadeth
**Arsenal of Megadeth* (2006)
**[[United Abominations]]* (2007)
**[[That One Night: Live In Buenos Aires]]* (2007)
Gregory Haughton

**Gregory Haughton** (s. 10. marraskuuta 1973 Saint Mary, Jamaika) on entinen jamaikalainen 400 metrin juoksija.

Haughton karsiutui 1992 Soulin nuorten MM-kisoissa 400 metrin alkuerissä ajalla 47,73, mutta oli samoissa kisoissa mukana Jamaikan joukkueessa, joka voitti hopeaa 4 x 400 metrin viestijuoksussa. Seuraavana vuonna hän voitti 400 metrillä Keski-Amerikan mestaruuden ja sijoittui Stuttgartin MM-kisoissa kuudenneksi ajalla 45,63. Göteborgin MM-kisoissa 1995 hän voitti 400 metrin henkilökohtaisessa kilpailussa MM-pronssia ajalla 44,56 ja oli mukana voittamassa pitkässä viestissä MM-hopeaa. Seuraavana vuonna hän voitti Jamaikan joukkueessa 4&nbsp;x&nbsp;400 metrin viestissä olympiapronssia Atlantan olympialaisissa. Pariisin sisäratojen MM-kisoissa 1997 hän oli mukana voittamassa viestissä MM-hopeaa ja samana vuonna Ateenan ulkoratojen MM-kisoissa pitkän viestin MM-hopeaa, kun kilpailun voittanut Yhdysvaltain viestijoukkue hylättiin myöhemmin.

Haughton oli 1998 mukana voittamassa 4&nbsp;x&nbsp;400 metrin viestissä kultaa Kansainyhteisön kisoissa ja hopeaa Keski-Amerikan mestaruuskisoissa. Seuraavana vuonna hän voitti Pan-Amerikan kisoissa kultaa sekä 400 metrillä että 4&nbsp;x&nbsp;400 metrin viestissä. Sevillan MM-kisoissa hän sijoittui 400 metrin henkilökohtaisessa kilpailussa kuudenneksi ja oli samoissa kisoissa mukana voittamassa pitkässä viestissä MM-hopeaa. Sekä Ateenan että Sevillan MM-kilpailuissa Jamaikan joukkue nousi pitkässä viestissä sijan ylöspäin Yhdysvaltain joukkueen hylkäämisen jälkeen. Sydneyn olympialaisissa 2000 Haughton voitti olympiapronssia 400 metrin juoksussa ja hopeaa 4&nbsp;x&nbsp;400 metrin viestissä. Viestissä Jamaika sijoittui alun perin kolmanneksi, mutta nousi vuonna 2012 Antonio Pettigrew'n dopingtapauksen jälkeen toiseksi. Kauden 2000 lopussa hän juoksi GP-finaalissa neljänneksi. Seuraavana vuonna hän juoksi Lissabonin MM-hallikilpailuissa neljänneksi Jamaikan joukkueessa pitkässä viestissä. Sijoitus koheni kolmanneksi jälleen Yhdysvaltain joukkueen hylkäyksen jälkeen. Myöhemmin kesällä hän voitti Edmontonin MM-kisoissa 400 metrillä MM-pronssia sekä pitkässä viestissä MM-hopeaa, kun alun perin voittajaksi juossut Yhdysvaltain joukkue hylättiin. Vuonna 2002 hän oli toinen GP-finaalissa. Budapestin sisäratojen MM-kisoissa 2004 Haughton karsiutui 400 metrin henkilökohtaisessa kilpailussa välierissä, mutta oli voittamassa viestissä MM-kultaa.

## Henkilökohtaiset ennätykset
* 200 metrin juoksu: 20,64 (1996)
* 400 metrin juoksu: 44,56 (1995)

## Lähteet
Thomas R. Marshall

**Thomas Riley Marshall** (14. maaliskuuta 1854 – 1. kesäkuuta 1925) oli Yhdysvaltain varapresidentti 1913–1921.

Marshall aloitti uransa lakimiehenä Columbia Cityssä, Indianassa vuonna 1875. Hän toimi Indianan kuvernöörinä 1909–1913, jona aikana hän tuli tunnetuksi pakkosterilointilakien vastustajana. Hänet valittiin Woodrow Wilsonin varapresidentiksi 1912 ja uudelleen 1916.

Marshall ja Wilson olivat hyvin erilaisia ihmisiä ja inhosivat toisiaan, mutta kykenivät silti jonkinlaiseen yhteistyöhön. Marshall halveksi avoimesti tehtäväänsä varapresidenttinä, lopetti pian osallistumisen hallituksen kokouksiin ja toivoi rauhallista toimistoa jossa voisi istua jalat pöydällä tupakoimassa. Silti Wilson pyysi hänet varapresidentikseen myös toiselle kaudelleen, ja pyysi Marshallia johtaman hallitusta sillä aikaa kun Wilson matkusteli Euroopassa ja edisti Kansainliiton asioita.

Kun Wilson menetti työkykynsä 1919, Marshall ei halunnut ottaa hänen tehtäväänsä siltä varalta, että Wilson vielä palaisi töihin ja heidän välilleen syttyisi sisällissota.

## Lähteet

## Aiheesta muualla
Nakertaja

**Nakertaja** (aikaisemmalta nimeltään Uusikylä) on Kajaanin kaupunginosa. Se sijaitsee noin 5 kilometriä kaupungin keskustasta pohjoiseen. Nakertaja rajautuu lännessä Hetteenmäkeen, pohjoisessa metsäalueeseen sekä idässä ja etelässä Paltaniementiehen. Vuoden 2014 lopussa Nakertajassa oli 1&nbsp;161 asukasta.

Nakertajassa sijaitsee päiväkoti, alakoulu, jossa on noin 200 oppilasta sekä kylätalo Vanahis. Aiemmin Nakertajassa toimivat myös lähikauppa Siwa ja Posti. Nakertajan alakoululta lähtee talvisin hiihtolatuna käytettävä pururata, joka kulkee Hetteenmäen kautta ja haarautuu Pöllyvaaran ulkoilualueelle sekä Kirkkoaholle. Nakertajassa on kaksi urheilukenttää, pienempi alakoululla ja isompi Paltaniementien vieressä. Isomman urheilukentän vieressä toimivat seurakunta ja iltapäiväkerho. Kulkuyhteydet Nakertajasta Kajaaniin ovat heikohkot.

Kylä kuului Uusikylä-nimisenä alun perin Paltamoon, kunnes se liitettiin Kajaanin maalaiskuntaan vuonna 1954. Kylän nimi vaihtui Nakertajaksi vuonna 1957.

Toisin kuin muilla Kajaanin taajama-alueen kaupunginosilla, joilla postitoimipaikka on Kajaani, Nakertajalla on oma postitoimipaikka 87830 Nakertaja.

## Lähteet

## Aiheesta muualla
* Reijoheikkinen.fi: Nakertajan historiasta (Arkistoitu versio)
Tracey Gold

**Tracey Gold** (s. 16. toukokuuta 1969) on yhdysvaltalainen näyttelijä. Hän sai tunnetuimman roolinsa, Carol Seaverin osan *Growing Pains* -televisiosarjassa 1980-luvulla.

Gold syntyi New Yorkissa ja esiintyi mainoksissa jo nelivuotiaana. Hän on näytellyt muun muassa elokuvissa *For the love of Nancy* (1994) *Tappava intohimo* (1995), *Musta menneisyys* (1996) ja *Likainen pieni salaisuus* (1998). Hänen sisarensa on näyttelijä Missy Gold.

Anoreksia on vaivannut Goldia ajoittain. Oireita ilmeni jo ennen teini-ikää, ja sairaus alkoi jälleen paheta 1980–1990-lukujen vaihteessa. Gold on naimisissa Roby Marshallin kanssa ja heillä on neljä lasta.

Gold pidätettiin 3. syyskuuta 2004 epäiltynä rattijuopumuksesta, ja hänelle määrättiin 240 tuntia yhdyskuntapalvelua.

## Aiheesta muualla
*
Freak Nasty

**Freak Nasty** on hip-hop -musiikkia levyttävä artisti. Hän on parhaiten tunnettu vuoden 1997 menestyksekkäästä sinkustaan "Da' Dip" (when I dip, you dip, we dip).

New Orleansissa syntynyt Freak Nasty aloitti uransa DJ:nä ja tuottajana. Hän oli toinen bändissä PMW. Hänen ensimmäinen albuminsa *Freak Nasty* ei menestynyt kovin hyvin, myyden vain noin 300,000 kappaletta. Hänen seuraava julkaisunsa "Controversee... That's Life... And That's the Way It Is", oli paljon suurempi hitti ja myi yli 5 miljoonaa kappaletta, suurimmaksi osaksi hänen "smash hit" sinkun "Da' Dip":in johdosta.

## Diskografia
### Albumit

* Freak Nasty (1994)
* Controversee... That's Life... And That's the Way It Is (1996)
* Which Way Is Up? (2000)
* Freak Nasty World (2002)
* Freaknotic/Crunk City (2005)

### Singlet

* Da' Dip (1997)
* Do What U Feel (1998)

## Lähteet
Master Series (Kolmas Nainen)

**Master Series** on suomalaisen Kolmas Nainen -rockyhtyeen kolmas kokoelma-albumi. Se julkaistiin vuonna 1996. Levy sisältää *[[Hyvää ja kaunista]]*- ja *[[Hikiset siivut]]* -albumit kokonaisuudessaan, lukuun ottamatta kappaleita: "Bussiraiskan surumarssi", "Onneksi voin unohtaa" ja "Vuoret tuuli pois puhaltaa".

## Kappaleet
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#

## Kokoonpano
* Sakari Pesola – kitara
* Pauli Hanhiniemi – laulu
* Timo Kivikangas – kitara
* Raimo Valkama – basso
* Pasi Kallioniemi – rummut
Giljotiini (televisio-ohjelma)

**Giljotiini** oli vuosina 2001–2003 televisiokanava Nelosella esitetty suomalaiseen formaattiin perustuva visailuohjelma, jota juonsi aluksi Jukka-Pekka Palo. Vuonna 2002 hänet vaihdettiin Janne Virtaseen, koska oli tullut katsojapalautetta juontaja Palon tylyydestä kilpailijoita kohtaan. Ohjelman ohjasi Matti Palvalehto, ja se sai vuoden 2002 Formaatti-Finlandia-palkinnon. Ohjelman ohjelmaoptio myytiin 13 maahan.

Joka jakson alussa oli seitsemän kilpailijaa, joiden tehtävänä oli tietää, kuka ei tiedä vastausta juontajan esittämään kysymykseen. Silloin kilpailijan tuli haastaa vastakilpailija, ja jos tämä ei tiennyt vastausta, hän putosi pelistä pois ja haastaja pääsi jatkamaan pelin seuraavalle kierrokselle. Jos taas haastettava tiesi vastauksen, haastaja putosi pelistä pois. Pelin voi siis voittaa, vaikkei tietänyt vastausta yhteenkään kysymykseen. Joka jakson lopussa oli kahden viimeiseksi tulleen kilpailijan välinen finaali, jossa piti haastaa vastustaja, jos hän ei tiennyt oikeaa vastausta. Finaalissa haasteen sai peruuttaa kerran.

Jokaisella kilpailijalla oli kilpailun alussa 1 000 markkaa (vuonna 2001) ja myöhemmin 200 euroa (vuosina 2002–2003), ja kilpailija sai toisen rahat vastustajan pudotessa pelistä pois. Jakson lopussa käytävässä finaalissa vastustajan rahoja ei kuitenkaan enää saanut itselleen. Joka jakson voittaja pääsi jatkamaan kilpailua välieriin, joista oli mahdollisuus päästä tuotantokauden päättävään finaalierään. Ohjelmaa tehtiin kaikkiaan kolme tuotantokautta.

Ohjelmassa oli kilpailijoina tavallisten ihmisten lisäksi myös paljon julkisuuden henkilöitä.

## Lähteet
Sahahai

**Sahahai** (*Pristiophorus cirratus*) on sahahaiden heimon kalalaji. Sahahain elinalue on Australian etelärannikolla Intian valtameressä.

Sahahain pää on litteä ja sillä on pitkä ja kapea, kärkeä kohti kapeneva kuono, jonka pituus on lähes 30&nbsp;% kalan koko pituudesta. Kuonon sivuilla on noin 20 hammasmaista uloketta, mikä tekee siitä sahamaisen. Kuonon alla, noin puolessa välissä on huomattavan pitkien viiksisäikeiden pari. Hai kasvaa tyypillisesti metrin mittaan, ja enimmillään 135-senttiseksi.

Sahahai on pohjakala, joka elää mannerjalustan alueella ja myös mannerrinteessä, usein parvissa. Se syö pieniä kaloja ja äyriäisiä.

Sahahai lisääntyy ovovivipaarisesti, munat kehittyvät naaraan sisällä. Poikaset, joita enimmillään voi olla pari kymmentä, syntyvät runsaan 30&nbsp;cm:n pituisina. Kala voi elää 15-vuotiaaksi.

Sahahai on kalastuksen kohde ja sen lihaa pidetään erinomaisena.

## Lähteet

*

### Viitteet

## Aiheesta muualla
* Long Nose Saw Shark Sharkinformation.org
Valkoinen norsu

**Valkoinen norsu** on sanonta, jolla tarkoitetaan näennäisen arvokasta, mutta todellisuudessa vain kuluja aiheuttavaa kohdetta. 

Sanonta on peräisin Kaakkois-Aasiasta. Täysvalkoinen albiinonorsu on harvinainen ja arvostettu, ja se on ollut Kaakkois-Aasiassa hallitsijoiden statussymboli, jonka uskottiin tuovan vaurautta ja onnea koko kansalle. 
Tradition mukaan Buddhan äiti näki unessa valkoisen norsun tuovan hänelle lootuksenkukan, joka on viisauden ja puhtauden symboli. Koska eläintä pidettiin pyhänä eikä sitä saanut käyttää mihinkään työntekoon, valkoisen norsun saaminen lahjana hallitsijalta oli samalla sekä siunaus että kirous: siunaus koska eläin oli pyhä ja osoitus hallitsijan mielisuosiosta; kirous,  norsustahan oli vain kuluja, koska sillä ei ollut mitään varsinaista käyttöä. 

## Lähteet
Adam Ant

**Adam Ant**, oikealta nimeltään **Stuart Leslie Goddard** (s. 3. marraskuuta 1954) on brittiläinen pop- ja punk-muusikko. Hän toimi 1970–1980-lukujen vaihteessa Adam & the Ants -yhtyeen laulusolistina.

Ant syntyi vanhempiensa ainoana lapsena Marylebonessa, Lontoossa. Vuodesta 1982 hän on ollut soolouralla; ensimmäinen oma albumi *Friend or Foe* on kyseisen vuoden lokakuulta. Hän on tehnyt lisäksi ajoittaisia näyttelijäntöitä.

Antin tunnetuimpiin lauluihin kuuluu single "Goody Two Shoes" edellä mainitulta esikoisalbumilta. Laulajalta on ilmestynyt omaelämäkerta *Stand and Deliver*.

Ant on sairastanut pitkään kaksisuuntaista mielialahäiriötä. Hänen on kerrottu kärsineen myös anoreksiasta.

## Lähteet
Jackie Coogan

**John Leslie (Jackie) Coogan** (26. lokakuuta 1914 Los Angeles, Kalifornia – 1. maaliskuuta 1984 Santa Monica, Kalifornia) oli yhdysvaltalainen näyttelijä.

Coogan aloitti uransa lapsinäyttelijänä, ja hän olikin yksi mykkäelokuvan suurimmista lapsitähdistä. Hänen uransa tunnetuin elokuva on *[[Chaplinin poika]]* (The Kid, 1921). Toinen hänen tunnettu roolinsa oli nimirooli elokuvassa *[[Oliver Twist (mykkäelokuva vuodelta 1922)|Oliver Twist]]* (1922). Hän näytteli elokuvissa aina kuolemaansa saakka, vaikka aivan lapsuusajan loistoon hänen uransa ei enää koskaan noussut. Hän näytteli runsaasti televisiossa, kuten televisiosarjassa *[[The Addams Family (vuoden 1964 televisiosarja)|The Addams Family]]* vuosina 1964–1968. Hän on saanut elokuvaurastaan tähden Hollywood Walk of Famelle.

Coogan muistetaan erityisesti tapauksesta, jossa hän haastoi äitinsä ja isäpuolensa oikeuteen heidän tuhlattua poikansa omaisuuden, jonka hän oli tienannut mykkäelokuvistaan. Hän sai kuitenkin oikeusteitse takaisin vain 126&nbsp;000 dollaria. Tapaus aiheutti Coogan-ilmiönä tunnetun lain syntymiseen, jonka mukaan lapsinäyttelijän tienaama omaisuus turvataan, kunnes hän tulee täysi-ikäiseksi.

Toisen maailmansodan aikaan Coogan palveli Yhdysvaltain ilmavoimissa ja myöhemmin osallistui taisteluihin Intiassa ja Burmassa. 

Jackie Coogan oli elämänsä aikana neljä kertaa naimisissa mm. näyttelijätär Betty Grablen kanssa. Hän oli myös neljän lapsen isä. Hän kuoli sydänkohtaukseen 69-vuotiaana.

## Lähteet

## Aiheesta muualla

* 
* Jackie Coogan NNDB:ssä
Ura

**Ura** on Kolmannen Naisen neljäs kokoelma-albumi, joka julkaistiin vuonna 1998. Se ylsi Suomen virallisen listan sijalle 2, ja se pysyi listalla yhteensä 31 viikkoa.

Albumia on myyty 78 161 kappaletta. Se myi ilmestymisvuotenaan kultaa.

## Kappaleet

### CD 1
# Raatona maantiellä
# En oo kuullut mitään
# Äiti pojastaan pappia toivoi
# Iso tyttö ja pikkutyttö
# Jerusalemin suutari
# Päivät kuluu hukkaan
# Hyvää ja kaunista
# Pyörteeseen
# Elämän tarkoitus
# Paskanhajua
# Asserin kapakkaan
# Sähkökitara, hyvää tahtoa ja kavereita
# Toverukset
# Krokotiilikuppila
# Onpa kadulla mittaa
# Helsinki
# Kartat mua
# Lamppu ikkunallasi
# Niin sen täytyi olla

### CD 2
# Uneni on vasta alussa
# Tytöt on kaunistuneet
# Lentojätkä ja tyttökulta
# Valehtelisin jos väittäisin
# Tästä asti aikaa
# Ote talonkirjasta
# Liity meihin
# Tiheän sisään
# Lautalla
# Ooh Sammy!
# Avaruusmies
# Etsikää Asseri
# Maanantai
# Tango taisteluni
# Oi Suomen nuoria!
# Sylistäsi heräsin
# Vuoret tuuli pois puhaltaa
# Maailma on tyly
# Sekunnit ja tunnit

## Kokoonpano
* Sakari Pesola – kitara
* Pauli Hanhiniemi – laulu
* Timo Kivikangas – kitara
* Raimo Valkama – basso
* Pasi Kallioniemi – rummut
* Timo Löyvä – kitara

## Lähteet

## Aiheesta muualla
* ''Ura'' discogs.com -sivustolla
Okahaarake

**Okahaarake** () on selkänikaman selänpuoleinen uloke, joka toimii kiinnityspintana selän ja eturaajan lihaksille. Atlaksen eli ensimmäisen kaulanikaman okahaarake puuttuu ja sen tilalla on ainoastaan pieni kyhmy, *tuberculum dorsale*. Muissa kaulanikamissa okahaarake suurenee kaudaalisesti (häntäluuta kohden mentäessä). Poikkeuksena on kuitenkin hevonen, jolla okahaarake on ainoastaan seitsemännessä eli viimeisessä kaulanikamassa. Rintanikamien okahaarakket ovat kaikilla eläinlajeilla huomattavat ja ne muodostavat eläimillä selän korkeimman kohdan, säkän. Rintanikamien okahaarakkeet ovat suurimmillaan painavilla eläimillä, jotka tarvitsevat vahvoille selkälihaksilleen suuren kiinnittymispinta-alan. Lannenikamien okahaarakkeet suuntautuvat kaudaalisesti muilla eläimillä paitsi lehmällä, jolla ne suuntautuvat kraniaalisesti (kalloa kohden). Ristiluun okahaarakkeet ovat suuntautuneet kaudaalisesti.

## Okahaarakkeisiin kiinnityviä lihaksia
* epäkäslihaksen rinnanpuoleinen pää kiinnittyy 2.–10. kaulanikaman alueella okahaarakkeiden päällyssiteeseen

* suunnikaslihas kiinnittyy kaulanikamien päällyssiteeseen
Rattle & Snake – Live

**Rattle & Snake – Live** on suomalaisen Kolmas Nainen -rockyhtyeen live-albumi. Se julkaistiin vuonna 2000.

## Kappaleet
;I Sähkösetti
#
#
#
#
#
#
#
#

;Akustinen Välipala
#
#
#

;II Sähkösetti
#
#
#
#
#
#
#
#
#

;Encore
#
#
#

## Kokoonpano
* Sakari Pesola – kitara, laulu
* Pauli Hanhiniemi – laulu, huuliharppu, haitari
* Timo Kivikangas – kitara
* Raimo Valkama – basso
* Pasi Kallioniemi – rummut, laulu

## Aiheesta muualla
* ''Rattle & Snake – Live'' discogs.com -sivustolla
Kissology Volume Three: 1992–2000

**Kissology Volume Three: 1992–2000** on 18. joulukuuta 2007 julkaistu Kissin DVD-kokoelma, joka sisältää studio- ja livemateriaalia vuosilta 1992–2000.
Petr Eben

**Petr Eben** (22. tammikuuta 1929 – 24. lokakuuta 2007) oli tšekkiläinen säveltäjä. 

Eben syntyi Žamberkissa ja vietti nuoruutensa Český Krumlovissa. Hän aloitti opintonsa pianistina, sellistinä sekä urkurina ja pääsi myöhemmin Prahan musiikkiakatemiaan opiskelemaan pianonsoittoa ja sävellystä. Hän itse opetti myöhemmin sekä Prahassa että kokonaan Tšekin ulkopuolella. 

Eben oli maansa nykysäveltäjistä kansainvälisesti tunnetuimpia. Hänen tuotantonsa on tyylillisesti monipuolista, ja siihen kuuluvat muiden muassa oratorio *Apologia Socratus* ja baletti *Kletby a dobroreceni*. Hän sävelsi paljon myös uruille, jopa kaksi konserttoa.

Eben kuoli Prahassa 78-vuotiaana.
Lauteilla

**Lauteilla** on suomalaisen Kolmas Nainen -rockyhtyeen live-DVD. Se julkaistiin vuonna 2004. DVD sisältää yhtyeen Tavastian ja Ratinan keikat elokuulta 2004, "Backstage-dokumentin" sekä yhtyeen diskografian.

Mukana on myös kokoelma-CD, mikä sisältää Kolmannen Naisen suurimmat hitit koko sen uralta.

## DVD

### Tavastia 11.8.2004
# "Puhelin soi"
# "Iso tyttö & pikkutyttö"
# "Missä viisaaksi tullaan"
# "Uneni on vasta alussa"
# "Niin sen täytyi olla"
# "Vanha, mennyt ja entinen"
# "Liity meihin"
# "Valehtelisin jos väittäisin"
# "Jerusalemin suutari"
# "Lautalla"
# "Paskanhajua"
# "Ooh, Sammy!"
# "Äiti pojastaan pappia toivoi"
# "Tästä asti aikaa"
# "Hyvää ja kaunista"
# "Maailma on tyly"
# "Sylistäsi heräsin"
# "Elämän tarkoitus"
# "Sekunnit ja tunnit"
# "Päivät kuluu hukkaan"
# "Lamppu ikkunallasi"

### Ratina 14.8.2004
# "Puhelin soi"
# "Onpa kadulla mittaa"
# "Kartat mua"
# "Valehtelisin jos väittäisin"
# "Paskanhajua"
# "Pyörteeseen"
# "Äiti pojastaan pappia toivoi"
# "Tästä asti aikaa"
# "Maailma on tyly"

### Extrat
* "Kolmas Nainen bagstagella" -dokumentti
* Diskografia

## Bonus-CD

# "Sähkökitara, hyvää tahtoa ja kavereita"
# "Maanantai"
# "Sylistäsi heräsin"
# "Äiti pojastaan pappia toivoi"
# "Päivät kuluu hukkaan"
# "Valehtelisin jos väittäisin" (Remix '93)
# "Hyvää ja kaunista"
# "Tästä asti aikaa"
# "Ote talonkirjasta"
# "Lautalla"
# "Elämän tarkoitus - Jousiversio" '98
# "Kartat mua"
# "Tango taisteluni"
# "Niin sen täytyi olla"
# "Paskanhajua"
# "Uneni on vasta alussa"
# "Onpa kadulla mittaa"
# "Pyörteeseen"
# "Ooh, Sammy!"
# "Jerusalemin suutari"

## Kokoonpano
* Sakari Pesola – kitara
* Pauli Hanhiniemi – laulu
* Timo Kivikangas – kitara
* Raimo Valkama – bassokitara
* Pasi Kallioniemi – rummut
* Timo Löyvä – kitara
Aimar-Charles-Marie de Nicolaï

**Aimar-Charles-Marie de Nicolaï** (14. elokuuta 1747 Pariisi – 7. heinäkuuta 1794 Pariisi) oli Ranskan valtion tilintarkastusviraston pääjohtaja ja Ranskan akatemian jäsen. 

Hänet valittiin akatemian jäseneksi 18. joulukuuta 1788, ja hän korvasi markiisi François-Jean de Chastellux'n tuolilla numero 2. Hänelle piti vastaanottopuheen Claude Carloman de Rulhière 12. maaliskuuta 1789. Vastauspuheessaan hän sai kuuntelijansa hämilleen ja suuren yleisön marmattamaan, sillä hän puolusti kuningas Ludvig XVI:ta.

Ilmeisesti tuo puolustuspuhe sinetöi hänen kohtalonsa, sillä hän kuoli viidenkymmenenyhdeksän muun tuomitun kanssa giljotiinilla 7. heinäkuuta 1794. Hänen tuomiostaan saatiin lukea vallankumouksellisesta Moniteur-lehdestä: "Nicolaï tuo ilmi asettuneensa kansan vihollisen puolelle ja juonitellen kansan vapautta ja turvallisuutta vastaan, saaden aikaan kapinan vankilassa ja kansakunnan edustajien vähättelyn, jne., on tuomittu kuolemaan 19. messidor-kuuta".

## Aiheesta muualla
*Ranskan akatemian elämäkertatiedostot
Riku Korhonen (näyttelijä)

**Riku Korhonen** (s. 1975) on suomalainen näyttelijä. Hänet tunnetaan muun muassa suomalaisesta saippuadraamasarjasta *[[Salatut elämät]]*, jossa hän esitti Sebastian Vuorelaa vuonna 2007.

## Osittainen filmografia
**[[Kotikatu]]* (2005–2006) – rikospoliisi Timo Henttu
**[[Salatut elämät]]* (2007) – Sebastian Vuorela
**[[Tali-Ihantala 1944]]* (2007) – ylikersantti Urpo Lempiäinen
**[[Hiljaisuus (suomalainen elokuva)|Hiljaisuus]]* (2011) – ylikersantti
**[[Roba]]* (2012) – Pasi Sirén

## Lähteet

 

## Aiheesta muualla
* 
*
Ilse

**Ilse** on naisen etunimi, saksalainen muunnos nimestä Elisabeth.

Suomessa nimi Ilse on 1900-luvun alusta lokakuuhun 2025 mennessä annettu Digi- ja väestötietoviraston tietojen mukaan 1123 henkilölle. Nimeä ei ole suomenkielisessä kalenterissa, mutta suomenruotsalaisen kalenterin mukaan Ilsen nimipäivä on 14. lokakuuta.

## Tunnettuja Ilsejä

* Ilse Aichinger (1921–2016), itävaltalainen kirjailija
* Ilse Barends (1921–2007), chileläinen korkeus- ja pituushyppääjä ja pika- ja aitajuoksija
* Ilse DeLange (s. 1977), alankomaalainen country- ja poplaulaja
* Ilse Julkunen (s. 1956), suomalainen yhteiskuntatieteilijä
* Ilse Kaaja (s. 1992), suomalainen moukarinheittäjä
* Ilse Kempner, *[[Maria Ivogün]]* 1891–1987), unkarilaissyntyinen ooppera- ja konserttilaulaja
* Ilse Koch (1906–1967), saksalainen SS-Oberaufseherin, "Buchenwaldin noita"
* Ilse Lehiste (1922–2010), virolais-yhdysvaltalainen foneetikko ja kielitieteilijä
* Ilse Kristiina ”Tiina” Lillak (s. 1961), suomalainen keihäänheittäjä
* Ilse Paulis (s. 1993), alankomaalainen soutaja
* Ilse Pausin (1919–1999), itävaltalainen taitoluistelija
* Ilse Rautio (s. 1943), suomalainen toimittaja, näytelmäkirjailija ja TV-käsikirjoittaja
* Ilse Stöbe (1911–1942), saksalainen journalisti ja kansallissosialismin vastustaja
* Ilse Uyttersprot (1967–2020), belgialainen poliitikko ja henkirikoksen uhri
* Ilse van Velzen (s. 1980), alankomaalainen dokumenttielokuvien ohjaaja ja tuottaja
* Ilse Weber (1903–1944), tšekkiläinen runoilija ja lastenkirjailija
* Ilse Zielstorff (1935–2015), saksalainen näyttelijä

## Kuvitteellisia Ilsejä

* Ilse Burnley, L. M. Montgomeryn teoksessa Pieni runotyttö

## Nimen muita merkityksiä
* 249 Ilse, päävyöhykkeen asteroidi

## Lähteet

## Aiheesta muualla
Kathleen Barr

**Kathleen Barr** (s. 6. huhtikuuta 1967) on kanadalainen ääninäyttelijä, joka sai vuonna 2000 Annie-ehdokkuuden animaatiosarjasta Dragon Tales.

## Ura
Barr esiintyi aluksi teattereissa, jonka jälkeen hän siirtyi ääninäyttelijäksi 1990-luvulla, jolloin Barr teki ensimmäisen roolinsa animaatiossa Battletoads. Muutama vuosi myöhemmin hän sai ensimmäisen merkittävän roolin ReBootissa, jossa hän toimi vuosien 1994–2001 aikana. Uransa alkuvaiheessa Barr teki dubbauksia ja tekee niitä edelleenkin alkuperäisten ääniroolien lisäksi. Vuonna 1999 Barr oli Kevinin äänenä Ed, Edd n Eddyssä vuoteen 2007 asti ja vuonna 1999 Wheezien äänenä Dragon Talesissa, josta hän sai Annie-ehdokkuuden vuonna 2000. Kaksi vuotta myöhemmin Barr oli He-Man animaation uusitussa versiossa Evil-Lynin äänenä. Muita animaatioita, joissa Barr on tehnyt äänirooleja ovat ¡Mucha Lucha!, Class of the Titans, Pucca ja Johnny Test. Vuonna 2009 hän uusi Kevinin roolinsa elokuvassa *[[Ed, Edd n Eddy's Big Picture Show]]*.

## Aiheesta muualla
* TV.com 
* Voice Chasers
Matti Fält

**Matti Jaakko Fält** (26. toukokuuta 1894 Oulujoki – 13. elokuuta 1917 Hannover, Saksa) oli jääkäri ja puuseppä. Hänen vanhempansa olivat torppari Matti Fält ja Liisa Hatunen.

## Jääkäriaika
Matti Fält oli kansakoulun käynyt. Hän värväytyi jääkäriksi Saksaan Jääkäripataljoona 27:n pioneerikomppaniaan, jonne hän saapui 4. marraskuuta 1915. Hän menehtyi haavoihinsa Hannoverin sotilassairaalassa haavoituttuaan Schmardenin taistelussa 25. heinäkuuta 1916. Fält oli hoidettavana sairaalassa yli vuoden ennen menehtymistään, ja oli viimeinen itärintaman taisteluissa kuollut suomalainen jääkäri. Fält palkittiin toisen luokan Rautaristillä 12. elokuuta 1916. Suomen jääkärien historiikeissa hänelle on annettu kunnianimeksi "Schmardenin sankari". Fält on haudattu Hannoverin sotilashautausmaalle, mutta Oulujoen hautausmaalla on hänen nimensä Vapaussodan muistokivessä.

Matti Fält oli historioitsija ja professori Olavi K. Fältin isän setä.

## Fältin kuolema
Pioneerikomppanian kokki Fält jätti kenttäkeittiönsä ja päätti ilmoittautua vapaaehtoisena Schmardenissa 25. heinäkuuta 1916 toteutettuun venäläisten eteen työnnettyjen asemien tuhoamisretkeen ansaitakseen oman Rautaristinsä. Ristinsä hän myös sai, mutta hintakin oli kova, sillä hän haavoittui taistelussa kiväärinluodista menettäen oikean silmänsä ja jääden verenvuodon heikentämänä metsään makaamaan. Paikalle ilmaantui myöhemmin vihollisen sotilas, joka yritti vangita Fältin. Seuranneessa nujakassa Fält surmasi vastustajan pistimellä. Lähes viisi vuorokautta haavoittumisensa jälkeen, 29. heinäkuuta, Fält onnistui palaamaan saksalaisten asemiin. Hän kuoli runsas vuosi myöhemmin vammojensa komplikaatioihin sotasairaalassa. 

## Muuta
Aarne Sihvo on kirjoittanut Matti Fältin muistoksi runon.

## Lähteet

* 
* *Suomen sotasurmat 1914–1922*, Valtioneuvoston kanslia, 2001–
* Toim. J. Suomalainen, J. Sundvall, E. Olsoni, A. Jaatinen: *Suomen jääkärit* I ja II, Osakeyhtiö Sotakuvia, Kuopio 1933.
* Aarne Sihvo: *Kolmasti komennettuna*, Gummerus Jyväskylä 1918

### Viitteet